| Rytų Timoro Demokratinė Respublikaport. *República Democrática de Timor-Leste*tet. Repúblika Demokrátika Timor Lorosa'e
  |
| --- |
| 

|  |  |
| --- | --- |
| Rytų Timoro vėliava | Rytų Timoro herbas |
| Vėliava | Herbas |

 |
| **Himnas:**„Tėvynė" |
| Rytų Timoras žemėlapyje |
| **Valstybinė kalba** | tetum, portugalų |
| **Sostinė** | Dilis |
| **Didžiausias miestas** | Dilis |
| **Valstybės vadovai** | Francisco Guterres Prezidentas 
Taur Matan Ruak Premjeras  |
| **Plotas**  – Iš viso   – % vandens |   15 410 km2 (158) - |
| **Gyventojų**   – 2017  – Tankis |  1 237 251 (157)64 žm./km2 (132) |
| **BVP**  – Iš viso  – BVP gyventojui | 20052,18 mlrd. $ (206)800 $ (188) |
| **Valiuta** | JAV doleris |
| **Laiko juosta** – Vasaros laikas | UTC+9 netaikomas |
| **Nepriklausomybė** Paskelbta  Pripažinta | nuo Portugalijos 1975 m. lapkričio 28 d.2002 m. gegužės 20 d. |
| **Interneto kodas** | .tl |
| **Šalies tel. kodas** | +670 |

Rytų Timoro apskričių žemėlapisRytų Timoro apskričių žemėlapis
**Rytų Timoro Demokratinė Respublika** – valstybė pietryčių Azijoje, užimanti rytinę Timoro salos pusę, Atauro ir Jako salas bei Okusio-Ambeno teritoriją vakarinėje Timoro salos dalyje.

Istorija
--------

*Pagrindinis straipsnis – Rytų Timoro istorija*.
Iki pat XX a. Timoro istorija buvo neatsiejamai susijusi su Malajų salyno istorija. Viena iš salyno valstybių – Ternato sultonatas Molukuose – XVI–XVII a. kontroliavo prekybą su atonių gyvenama Timoro sala, tokiu būdu įjungdamas ją į Malajų salyno civilizacijos arealą.

Pirmieji europiečiai, pasirodę Timore, buvo portugalai, kurie XVI amžiuje čia įkūrė kelias gyvenvietes, nors aplinkines salas valdė olandai. Timoro salą olandai ir portugalai galutinai pasidalino 1914 m. 1930 m. Rytų Timorui suteiktas Portugalijos užjūrio provincijos statusas. 1941 m. teritoriją trumpam buvo užėmę olandai ir Australijos pajėgos, siekiant išvengti japonų intervencijos. 1942–1945 m. salą kontroliavo japonai, aukštikalnėse prasidėjo partizaninis karas, žuvo 40 000–70 000 Timoro gyventojų. Po karo vėl įtvirtinta portugalų kontrolė.

Rytų Timoro dekolonizacija prasidėjo 1974 m. po to kai Portugalijoje žlugo autoritarinis režimas. 1975 m. lapkričio 28 d. Rytų Timoras paskelbė nepriklausomybę, bet po 9 dienų šalį okupavo Indonezijos pajėgos. Indonezijos intervenciją lydėjo smurtas ir žiaurumai prieš vietinius gyventojus. 1999 m. JTO kontroliuojamo referendumo metu Rytų Timoro gyventojai nubalsavo už nepriklausomybę nuo Indonezijos. Galutinai nepriklausomybė iškovota 2002 m. rugsėjo 27 d.

2008 m. vasario 11 d. įvyko pasikėsinimas į šalies prezidentą ir ministrą pirmininką, kurio metu prezidentas buvo sunkiai sužeistas.

Politinė sistema
----------------

*Pagrindinis straipsnis – Rytų Timoro politinė sistema*.
Valstybės vadovas yra prezidentas, renkamas visuotiniuose rinkimuose 5 metų kadencijai, nors tai labiau simbolinė figūra. Realesnę valdžią turi ministras pirmininkas, formaliai skiriamas prezidento, tačiau iš tiesų tai daugumos frakcijos lyderis.

Parlamentas vienerių rūmų, renkamas 5 metams. Jame gali būti nuo 52 iki 65 narių (nors dabar yra 88 nariai, motyvuojant tuo, kad tai pirmasis parlamentas).

Administracinis suskirstymas
----------------------------

*Pagrindinis straipsnis – Rytų Timoro rajonai*.
Rytų Timoras suskirstytas į 14 rajonų (numeriai pagal žemėlapį):

1. Lauteino rajonas
2. Baukau rajonas
3. Vikekės rajonas
4. Manatutu rajonas
5. Dilio rajonas
6. Aileu rajonas
7. Manufahio rajonas
8. Likisos rajonas
9. Ermeros rajonas
10. Ainaru rajonas
11. Bobonaru rajonas
12. Kovalimos rajonas
13. Okusio rajonas
14. Atauro

Geografija
----------

*Pagrindinis straipsnis – Rytų Timoro geografija*.
Timoro sala yra Malajų salyne. Daugiausia Rytų Timoras išsidėstęs rytinėje salos dalyje. Dar užima Palau Kambingo salą ir Ambeno teritoriją šiaurinėje vakarų Timoro dalyje, kuri priklauso Indonezijai. Rytų Timoro paviršius nusėtas kalnais, kurie aukštėja link šalies vidurio. Aukščiausias taškas – 2963 m. Pietuose yra plati pakrantės lyguma su pelkynais ir upių deltomis. Šiaurėje iškart iš jūros iškyla kalnai. Šalyje klimatas tropinis. Visur karšta visus metus, tačiau kritulių kiekis skirtingas. Pietuose lyja daugiau. Priekalnės apaugusios medžiais ir krūmais. Šiaurėje sausringiau. Sausuoju metų laiku ten gali būti sausrų.

Ekonomika
---------

*Pagrindinis straipsnis – Rytų Timoro ekonomika*.
Dauguma Rytų Timoro gyventojų dirba žemės ūkyje. Nors atradus naftos ir gamtinių dujų telkinius jūroje jie po truputį duodą pelno, tačiau nedarbas šalyje sudaro 50 %. Pagrindiniai žemės ūkio produktai yra kava, ryžiai, kukurūzai, saldžiosios bulvės, manijokai, sojų pupelės, bananai. Šalyje vyrauja lengvoji pramonė.

Pagrindinė šalies mainų partnerė yra Indonezija, taip pat nutiestas dujotiekis į Australiją.

Gyventojai
----------

*Pagrindinis straipsnis – Rytų Timoro demografija*.
Rytų Timore gyvena apie vieną milijoną žmonių. Dėl didelio gimstamumo ir grįžtančių pabėgėlių, paskutiniu metu šis skaičius sparčiai išaugo. Gyventojai ypatingai koncentruojasi aplink Dilį.

Rytų Timoras ir Filipinai – dvi katalikiškos valstybės Rytų Azijoje.
Religinė struktūra (pagal 2015 m. duomenis):

* katalikai 97,6 %
* protestantai 2 %
* musulmonai 0,2 %
* kiti 0,2 % (nedidelės hinduistų, budistų, animistų bendruomenės)

Vietiniai gyventojai vadinami *Maubere*. Yra kinų, metisų (portugalų ir vietinių gyventojų palikuonys).

Oficialios kalbos – tetumų (austroneziečių kalbų grupė) ir portugalų, taip pat vartojama apie 16 kalbų (daugiausia papuasų).

Kultūra
-------

*Pagrindinis straipsnis – Rytų Timoro kultūra*.

Diplomatiniai santykiai
-----------------------

*Pagrindiniai straipsniai – Rytų Timoro tarptautiniai santykiai ir Lietuvos ir Rytų Timoro santykiai*.
Lietuva ir Rytų Timoras diplomatinius santykius palaiko nuo 2013 m.

Kita informacija
----------------

* Rytų Timoro ryšiai
* Rytų Timoro transportas
* Rytų Timoro karinės pajėgos
* Rytų Timoro šventės

Šaltiniai
---------

1. ↑  Per pasikėsinimą sužeistas Rytų Timoro prezidentas[neveikianti nuoroda]

Nuorodos
--------

|  |  |
| --- | --- |
|  | **Vikiteka: Rytų Timoras** – vaizdinė ir garsinė medžiaga  |

Vikižodynas 

Laisvajame žodyne yra terminas **Rytų Timoras**

Bendros nuorodos:

* Discover East Timor **(**angl.**)**

Žemėlapiai:

* Rytų Timoro fizinis žemėlapis
* Rytų Timoro administracinis žemėlapis
* Rytų Timoro pagrindinių kelių žemėlapis
* Rytų Timoras googlemaps žemėlapyje

  


|  |  |  |  |  |  |
| --- | --- | --- | --- | --- | --- |
| 

| Ž • A • RŠalių sąrašas **|** Azija |
| --- |
|  |
| 
Afganistanas | Armėnija | Azerbaidžanas | Bahreinas | Bangladešas | Brunėjus | Butanas | Egiptas | Filipinai | Gruzija | Indija | Indonezija | Iranas | Irakas | Izraelis | Japonija | Jemenas | Jordanija | Jungtiniai Arabų Emyratai | Kambodža | Kataras | Kazachija | Kinija | Kipras | Kirgizija | Kuveitas | Laosas | Libanas | Malaizija | Maldyvai | Mongolija | Mianmaras | Nepalas | Omanas | Pakistanas | Pietų Korėja | Rytų Timoras | Rusija | Saudo Arabija | Singapūras | Sirija | Šiaurės Korėja | Šri Lanka | Taivanas | Tadžikija | Tailandas | Turkija | Turkmėnija | Uzbekija | Vietnamas |
|  |
| 
**Kiti politiniai vienetai**: Abchazija | Gazos Ruožas | Honkongas | Kalnų Karabachas | Laisvasis Kašmyras | Makao | Pietų Osetija | Tamil Elamas | Turkų Kipras | Vakarų Krantas |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Ž • A • RPasaulinė valstybingumo siekiančių tautų organizacija |
| --- |
|  |
| Dabartiniai nariai | 

 Abchazija **·**  Ačehas **·**  Ahvazas **·**  Asirai **·**  Beludžistanas **·**  Barotselandas **·**  Belai **·**  Biafra **·**  Bretanė **·**  Čitagongo kalvos **·**  Gilgitas-Baltistanas **·**  Guamas **·**  Haratinai **·**  Hmongai **·**  Irano Kurdistanas **·**  Jorubai **·**  Kabilija **·**  Katalonija **·**  Kolumbijos apygarda (Vašingtonas) **·**  Krymo totoriai **·**  Lezginai **·**  Madhešiai **·**  Nagalimas **·**  Ogadenas **·**  Ogoniai **·**  Oromai **·**  Pietų Azerbaidžanas **·**  Pietų khmerai **·**  Pietų Molukai **·**  Pietų Mongolija **·**  Rehoboto basteriai **·**  Rytų Turkestanas **·**  Savoja **·**  Sindhudešas **·**  Somalilandas **·**  Sulu **·**  Taivanas **·**  Tibetas **·**  Vakarų Beludžistanas **·**  Vakarų Togolandas **·**  Volkstaatas **·**  Zambezės upės rasės  |  |
|  |
| Buvę nariai | 

 Albanijos graikai **·**  Alto Balsas Nahuai **·**  Amazighai **·**  **Armėnija** **·**  Australijos aborigenai **·**  Baškortostanas **·**  Batvai **·**  Bugenvilis **·**  Bafalo upės dene **·**  Cimšai **·**  **Birma** **·**  Buriatija **·**  Čamerija **·**  Čerkesija **·**  Činai **·**  Čiuvašija **·**  Chalistanas **·**  Degarai-kalniečiai **·**  **Estija** **·**  Gagaūzija **·**  **Gruzija** **·**  Ičkerijos čečėnų respublika **·**  Ingušija **·**  Ingrija **·**  Irako Kurdistanas **·**  Irako turkmėnai **·**  Kabinda **·**  Kalahui Hawaii **·**  Karenai **·**  Komija **·**  Kordiljerų tautos **·**  **Kosovas** **·**  Kumykai **·**  Lakotai **·**  **Latvija** **·**  Masajai **·**  Maohi **·**  Mapučiai **·**  Mariai **·**  Monai **·**  Morai **·**  Nušalkai **·**  **Palau** **·**  Pietų Arabija **·**  Pietų Kamerūnas **·**  **Rytų Timoras** **·**  Rumunijos vengrai **·**  Rusinai **·**  Sacha **·**  Sandžakas **·**  Skonelandas **·**  Šanai **·**  Šiaurės Makedonijos albanai **·**  Talyšai **·**  Tatarstanas **·**  Triestas **·**  Tuva **·**  Udmurtija **·**  Vhavenda **·**  Vakarų Papua **·**  Zanzibaras  |

 |